‘मैं नीं जाणा घर, जे गई तां मैं वी नी बचणा’ ये सुन जज ने नारी निकेतन भेजा
मां-बाप ने बेटियों के हाथ पैर बांध नहर में फेंका, एक की मौत, दूसरी बची बोली...
पीएयूके निकट सिधवां नहर के किनारे शकी हालातों में मिली दो सगी नाबालिग बहनों को उसके शकी मां-बाप ने ही बेहोश कर हाथ-पांव बांध कर नहर में फेंका था। जिस कारण छोटी बहन की मौत हो गई। जल्द ही होश में आने के कारण दूसरी लड़की बच गई। इस बात का खुलासा बची हुई लड़की ने पुलिस को दिए बयान में किया। पुलिस ने नाबालिगा के बयान पर उसके पिता ऊदी चंद और माता लक्ष्मी के खिलाफ कत्ल के आरोप में मामला दर्ज किया है। बुधवार को देर रात बच्ची की मां लक्ष्मी को गिरफ्तार कर लिया, जबकि पिता फरार है। वहीं मजिस्ट्रेट ने नाबालिगा प्रीत के बयान ले उसे नारी निकेतन जालंधर भेज दिया।
सर मैं घर नईं जाणा, मम्मी पापा तों लगदा डर, मैनूं पुलिस दे कोल ही रहन दो। प्लीज मैनूं घर भेजो, मेरी छोटी बहन मर गई ऐ, जे मैं घर गई तां मैं वी नई बचणा। मम्मी-पापा अक्सर पिटाई करदे ने। तीन लड़कियां होने के कारण अक्सर मम्मी-पापा हमें डांटते रहते थे। बड़ी बहन की दिल्ली में शादी होने के बाद भी घर में बेटियों के होने की बात को लेकर झगड़ा रहता था। पापा ऑटो चला कर घर का गुजारा करते थे। मैं और मेरी छोटी बहन ज्योति सराभा नगर सरकारी स्कूल में 10वीं क्लास में पढ़ते हैं। मम्मी-पापा हम पर शक करते थे। जिसे लेकर वह बार-बार धमकाते रहते थे। मम्मी तो हर समय कहती रहती थीं कि दोनों बेटियों ने उनकी बेइज्जती करवा देनी है, इसलिए दोनों को मार ही देना चाहिए। इसी बात को लेकर कई बार मम्मी-पापा मारपीट भी करते थे। यहां तक कि आस पड़ोस में रहने वाले लोगों से भी बातचीत नहीं करने देते थे। तभी कोई उन्हें बचाने के लिए भी नहीं आता था। 27 फरवरी की रात करीब 11.30 बजे मैं और ज्योति कमरे में पढ़ रहीं थी। पापा पेटीज लेकर घर आए। कम भूख होने के कारण मैंने आधी पेटीज खाई, जबकि डेढ़ पेटीज जयोति खा गई। ज्याेति जल्दी सो गई। मैं अभी कुछ कुछ होश में थी। बस पता चला कि पापा ने ज्योति के गले में चुनरी बांध दी। ये देख मैं डर गई और डर के मारे आंखे बंद कर ली। फिर पापा ने हम दाेनों की कमर में एक चुनरी और बांध दी। उसके बाद हम दोनों को ऑटो के पीछे डाल दिया। उसके बाद पापा ने हमें नहर में फेंक दिया और मरी हुई समझ कर चले गए। ठंडे पानी के कारण मुझे जल्द ही होश गया। किसी तरह से चुनरी खोल कर नहर के किनारे पर लगी घास- फूस पकड़ कर बाहर आई और बहन को निकालने की कोशिश की। कई गाड़ियां वहां से निकली, लेकिन अंधेरा होने के कारण किसी ने नहीं रोकी। तड़के एक ट्रक ड्राइवर कार ड्राइवर ने रुक कर मेरी मदद की। ट्रक ड्राइवर ने ट्रक से चदर निकाल कर दी और कार ड्राइवर ने एंबुलेंस बुलाकर हमें अस्पताल पहुंचाया। पापा ने ही हम दोनों को पेटीज में जहर दिया। -जैसाप्रीत ने भास्करकोबताया।
hin_Deva hin_Deva hin_Deva hin_Deva